Lephephe le arotšwe ka dikarolo tše THARO e lego A, B le C.
Bala dipotšišo ka tlhokomelo gore o se hlahlathe. O tla fiwa meputso ya go rulaganya le padišišo.
Tema ye e kgathwago ke basadi ka go Afrika-Borwa ye mpsha.
Go bolawa ga bana ke tlhobaboroko nageng ya Afrika-Borwa. Tšweletša maikutlo a gago.
Thuto ya Kharikhulamo ya Setšhaba ke sentšwelakae.
Na tshepedišo ya toka nageng ya Afrika Borwa e a kgotsofatša Ntšha sa mafahleng a gago?
Go ima ga baithuti dikolong ke tlhobaboroko nageng ka bophara. Tia di lle.
Araba potšišo e TEE go tše nne tše di latelago. Botelele bja karabo ya gago e be mantšu a 180 go iša go a 200 (diteng fela).
Bjalo ka Modulasetulo wa mokgatlo wa batlanyi femeng ya go tšweletša dikoloi, ngwalela mookamedi wa feme pego mabapi le batlanyi ba bane bao ba tlogetšego mošomo.
Go na le dipolelo tša go nyefola ditlwaelo le ditumelo tšeo di phethwago ke Maafrika. Bao ba di nyefolago ba fela ba tsenya setlwaedi sa go bolaya diphoofolo tše bjalo ka dipudi, dinku le dikgomo bjalo ka ditiragalo tša sehlogo tšeo di sa nyakegego. Ngwalela Morulaganyi wa kgatišobaka ya Seipone athikele yeo go yona o tšweletšago maikutlo a gago mabapi le se.
Baithuti ba bantši ga ba kgone go rutha sekolong sa geno, ka fao le be le kwane go kgoboketša tšhelete ya go aga letangwana la boruthelo, leo ka lona ba bantši ba tlilego go ithuta go rutha go lona. Ka morago ga maitapišo a go ya godimo le fase le kgonne go kgoboketša dikete tše masome a mane tša diranta. Seo se le tlabago ke gore hlogo ya sekolo le Lekgotlataolo la sekolo ba šomile kgahlanong le seo le kwanego ka sona. Bona ba dirišitše tšhelete yeo go aga bophako bja difatanaga tša bona. Baithuti ba ngongoregela se. Ngwala memorantamo wo go wona le ipelaetšago kgahlanong le se.
Araba potšišo e TEE go tše tharo tše di latelago. Botelele bja karabo ya gago e be mantšu a 100 go iša go a 120.
O etetše ngaka yeo o dirilego diteko tša madi tša twatši ya HIV/Aids go yena. Ngwala ditiragalo tša letšatši leo ka gare ga pukutšatši o tšweletše kgato ka kgato go ba go fihla ge ngaka e go botša gore o na le twatši yeo.
Motse wa geno o tla etelwa ke batho ba go tšwa go lekala la tša boeti profenseng ya geno go tla go fa setšhaba tshedimošo mabapi le ketelo ya batšwantle ka mo nageng ka ngwaga wa 2010.
Ngwala maphephetsebiši ao o tsebišago setšhaba ka ga ketelo ya batho bao.
Thala phoustara/papetla yeo ka yona o kwalakwatšago phadišano ya mmino wa sedumedi tikologong ya geno.